

# *ОБЩИНА ДИМИТРОВГРАД*

6400, Димитровград,

бул.”Г.С.Раковски” №15

тел.:0391/ 68-203; факс: 0391/ 66-698

e-mail: obshtina@dimitrovgrad.bg

# *DIMITROVGRAD MUNICIPALITY*

6400, Dimitrovgrad,

G.S.Rakovski 15 Blvd

tel.:+359 391/ 68-203; fax:+359 391/ 66-698

www.dimitrovgrad.bg

**ДО**

**ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

от Иво Димов,

кмет на Община Димитровград

ОТНОСНО: Даване на разрешение за изработване на проект за Подробен устройствен план – изменение на план за регулация и план за застрояване на УПИ IДСО „Благоустройство и комунално стопанство”, УПИ IIСМУ „Исстрой” Пловдив и УПИ IX, кв. 203, кв. „Марийно”, гр. Димитровград, отразени в кадастралната карта като поземлени имоти с идентификатори 12052.1010.55, 21052.1010.56 и 21052.1010.57.

УВАЖАЕМИ ОБЩИНСКИ СЪВЕТНИЦИ,

Постъпило е заявление с рег.инд. № ОС-23-102/21.02.2022 г. от Е. В., собственик на сграда с 21052.1010.55.1 по кадастралната карта на гр. Димитровград, одобрена със Заповед № РД-18-38/05.07.2006 г. на изпълнителния директор на АГКК, с искане да се обособи самостоятелен урегулиран поземлен имот към собствената на заявителя сграда, с цел закупуване на имота. Със Заявление УТКР-29-2740/01.08.2022 г. е поискано да бъде разрешено изработването на Подробен устройствен план – изменение на план за регулация и план за застрояване на поземлени имоти с идентификатори 12052.1010.55, 21052.1010.56 и 21052.1010.57 по кадастралната карта на гр. Димитровград, одобрена със Заповед № РД-18-38/05.07.2006 г. на изпълнителния директор на АГКК.

Представено е задание за изработване на ПУП – ПЗ и изменение на ПР, което обосновава необходимостта от изработване на плана за застрояване и изменението на плана за регулация и съдържа изискванията за териториалния обхват и сроковете за изработването му. Заданието е придружено от необходимата информация за устройствените условия за този имот към настоящия момент.

**Комбинирана извадка**

**от кадастралната карта и действащия план за регулация и застрояване на кв. 203, гр. Димитровград.**



Плана за регулация е одобрен със Заповеди № 3408/1966 г., № 1399/1977 г. В него са образувани УПИ IДСО „Благоустройство и комунално стопанство”, УПИ IIСМУ „Исстрой” Пловдив и УПИ IX, кв. 203. В кадастралната карта, одобрена със Заповед № РД-18-38/05.07.2006 г. на изпълнителния директор на АГКК са отразени поземлени имоти с идентификатори 21052.1010.55, 21052.1010.56 и 21052.1010.57. Поземлени имот с идентификатори 21052.1010.55 и 21052.1010.56 са собственост на община Димитровград, а сграда с идентификатор 21052.1010.55.1 и поземлен имот с идентификатор 21052.1010.57 са частна собственост. Имотните граници на поземлените имоти по кадастралната карта не съответстват на регулационните линии на урегулираните поземлени имоти. Денивелацията на терена към улицата проектирана северно от поземлените имоти не позволява транспортен достъп до имотите. Улица с осови точки 908 и 912 проектирана южно от имотите не е приложена, но транспортния достъп се осъществява точно през южната част от поземлените имоти.

С Общия устройствен план на Община Димитровград, одобрен с решение № 793/2017 г. и изменен с Решение № 640/27.01.2022 г. и Решение № 888/27.10.2022 г. на Общински съвет Димитровград за района е установена устройствена зона Пп - Предимно производствена зона с устройствени параметри Пз макс 60%; Кинт макс 2; Поз мин. 20%. План за застрояване няма.

**Извадка от Общия устройствен план на Община Димитровград за поземлени имоти с идентификатори 21052.1010.55, 21052.1010.56 и 21052.1010.57**



Приложена е скица-предложение, с която се предвижда промяна на уличната регулация, като улица с осови точки 908 и 912 се проектира като задънена улица с уширение в поземлен имот с идентификатор 21052.1010.56, с което се цели запазване на сграда с идентификатор 21052.1010.55.2 и осигуряване на транспортен достъп до имотите. За поземлен имот с идентификатор 21052.1010.55 се образуват два нови урегулирани поземлени имота, а за поземлен имот с идентификатор 21052.1010.56 се образува един урегулиран поземлен имот, които са съобразени с имотните граници, съществуващите в имотите сгради и уличната регулация с конкретно предназначение „за производствени, складови и търговски дейности”. Регулационните линии на УПИ IX, кв. 203, образуван за поземлен имот с идентификатор 21052.1010.57, се изменят като са съобразени с имотните граници и уличната регулация. Конкретното предназначение на УПИ IX, кв. 203 e “за производствени складови дейности”.

Предложените със заданието и скицата-предложение предназначение и функции са допустими и не противоречат на предвижданията на Общия устройствен план на Община Димитровград.

Във връзка с горното предлагам на Вашето внимание следното

**Р Е Ш Е Н И Е:**

1. На основание чл. 21, ал. 1, т. 8 от ЗМСМА във връзка с чл. 134, ал. 2, т. 1, чл. 134, ал. 2, т. 2 и чл. 110, ал. 1, т. 3 от ЗУТ Общински съвет Димитровград

**ДАВА СЪГЛАСИЕ** да се изработи проект за Подробен устройствен план – изменение на план за регулация и план за застрояване на УПИ IДСО „Благоустройство и комунално стопанство”, УПИ IIСМУ „Исстрой” Пловдив и УПИ IX, кв. 203, кв. „Марийно”, гр. Димитровград, отразени в кадастралната карта като поземлени имоти с идентификатори 12052.1010.55, 21052.1010.56 и 21052.1010.57.

С проекта за изменение на плана за регулация да се промени уличната регулация като улица с осови точки 908 и 912 се проектира като задънена улица с уширение в поземлен имот с идентификатор 21052.1010.56. Да се образуват нови урегулирани поземлени имоти съобразени с предложението и с конкретно предназначение „за производствени, складови и търговски дейности дейности” и „за производствени и складови дейности”. С плана за застрояване да се предвиди застрояване съобразено с предназначението и функциите на устройствена зона Пп – предимно производствена зона и максимално допустимите показатели на застрояване.

1. Възлага на Кмета на Община Димитровград осъществяването на всички дейности, необходими за правилното и законосъобразно изпълнение на решението.

**ИВО ДИМОВ**

**кмет на Община Димитровград**